  Виталий Пронин Туннэ культура удысын тыршисьёслэн нуналазы шаерысьтымы вить муртлы сётэмын Удмурт Республикалэн Правительствоезлэн «Признание» премиез.Культура удысын шаерамы 13 сюрслэсь уно адямиос тыршо. Соос пӧлысь вить мурт данъямын «Признание» премиен. Шудоос пӧлын туэ нылкышноос гинэ. «Калык эктон» номинациын устоез луиз Сарапулысь «Калинка» ансамбльлэн кивалтӥсез Галина Зимина. «Калык крезьгур» номинациын – Воткинскысь калык инструментъёсъя «Русский сувенир» ансамбльлэн кивалтӥсез Вера Исупова. «Калык культура» номинациын – Можгаысь «Бутьмар» фольклор ансамбльлэн кивалтӥсез Вера Васильева. «Калык кырӟан» номинациын - Алнашысь «Вуюись» ансамбльлэн кивалтӥсез Людмила Корнева. Нош шаерысьтымы кибашлыос пӧлын вормиз Якшур-Бӧдьяысь киужъёсъя центрысь усточи Людмила Щинова.Галина Семёнова Туспуктэм: "Алнаш колхозник" газетысь. Теги: данонимъёс культураудыс  